17.7.2023
DA
Den Europæiske Unions Tidende
C 252/31
Sag anlagt den 26. april 2023 — Europa-Kommissionen mod Den Franske Republik (Sag C-268/23) (2023/C 252/34) Processprog: fransk Parter Sagsøger: Europa-Kommissionen (ved E. Sanfrutos Cano og C. Valero, som befuldmægtigede) Sagsøgt: Den Franske Republik
Sagsøgerens påstande — Det fastslås, at Den Franske Republik har tilsidesat sine forpligtelser i henhold til artikel 4 og/eller artikel 5 i direktiv 91/271, sammenholdt med litra B i bilag I til dette direktiv, og i henhold til dette direktivs artikel 10 og 15, sammenholdt med litra B og D i bilag I dertil, idet den ikke har truffet de fornødne foranstaltninger til at sikre, — at opsamlet byspildevand senest den 31. december 2000 i 23 byområder, der er omhandlet i denne stævning, med over 15 000 personækvivalenter, før udledningen underkastes sekundær rensning i overensstemmelse med artikel 4 i direktiv 91/271/EØF (1), der overholder de parametre, som er fastsat i litra B i bilag I til direktivet, eller en tilsvarende rensning — at opsamlet byspildevand senest den 31. december 2005 i 6 byområder, der er omhandlet i denne stævning, med mellem 10 000 og 15 000 personækvivalenter, før udledningen underkastes sekundær rensning i overensstemmelse med artikel 4 i direktiv 91/271, der overholder de parametre, som er fastsat i litra B i bilag I, eller en tilsvarende rensning — at opsamlet byspildevand senest den 31. december 2005 i 58 byområder, der er omhandlet i denne stævning, med mellem 2 000 og 10 000 personækvivalenter, og som udleder til ferskvand og flodmundinger, før udledningen underkastes sekundær rensning i overensstemmelse med artikel 4 i direktiv 91/271, der overholder de parametre, der er fastsat i litra B i bilag I, eller en tilsvarende rensning — at byspildevand senest den 31. december 1998 i 13 byområder, der er identificeret i denne stævning, med over 10 000 personækvivalenter og som udleder byspildevand til vandrecipienter, der kvalificeres som »følsomme områder« som omhandlet i direktiv 91/271, før det udledes, renses mere vidtgående end ved sekundær rensning eller en tilsvarende rensning i overensstemmelse med artikel 5 i direktiv 91/271, under overholdelse af de parametre, der er fastsat i litra B i bilag I. — at rensningsanlæg for byspildevand i 87 byområder, der er identificeret i denne stævning, projekteres, opføres, drives og vedligeholdes således, at der garanteres en tilstrækkelig funktionsduelighed under alle normale lokale vejrforhold, og at deres projektering tager hensyn til sæsonbestemte svingninger i spildevandsmængden i overensstemmelse med artikel 10 i direktiv 91/271 — at de ansvarlige myndigheder eller relevante organer overvåger udledninger fra rensningsanlæg for byspildevand i 87 byområder, der er identificeret i denne stævning, for i overensstemmelse med kontrolprocedurerne i litra D i bilag I at sikre, at kravene i litra B i bilag I overholdes, således som det kræves i henhold til artikel 15, stk.
1, første led, i direktiv 91/271. — Den Franske Republik tilpligtes at betale sagsomkostningerne.
Søgsmålsgrunde og væsentligste argumenter Kommissionen har påberåbt sig fire hovedklagepunkter.
For det første har Den Franske Republik undladt at træffe de nødvendige foranstaltninger for at sikre, at opsamlet byspildevand i 87 byområder før udledningen underkastes sekundær rensning i overensstemmelse med artikel 4 i direktiv 91/271, under overholdelse af de parametre, der er fastsat i litra B i bilag I til direktivet, eller en tilsvarende rensning.